b"\n_START_ARTICLE_\nAb\xc3\xa9ch\xc3\xa9\n_START_SECTION_\nKasaysayan\n_START_PARAGRAPH_\nGinawang kabisera ang Ab\xc3\xa9ch\xc3\xa9 ng Sultanato ng Wadai noong dekada-1890, pagkaraang naubos na ang mga balon ng Ouara, ang dating kabisera. Noong 1909, sinalakay ng mga kawal ng Pransiya ang kaharian at nagtatag ng kampamento sa Ab\xc3\xa9ch\xc3\xa9. Kinuha ng Pransiya ang kapanyarihan, at napilitang talikuran ng sultan ang trono. Sa panahong iyon, pinakamalaking lungsod ng Chad ang Ab\xc3\xa9ch\xc3\xa9 na may 28,000 katao, ngunit nabawas sa 6,000 katao noong 1919 ang populasyon dahil sa mga epidemya. Ibinalik ang sultanato sa utos ng pamahalaang Pranses noong 1935, at naging hari si Muhammed Ouarada, tagapagmana sa trono kasunod ng kaniyang ama.to the throne after his father became king._NEWLINE_Dating isa sa mga moog ng Arabong ruta ng kalakalan ng mga alipin, kilala ngayon ang Ab\xc3\xa9ch\xc3\xa9 sa kanilang pamilihan, moske, liwasan (ang Place de l'Ind\xc3\xa9pendance) at para sa palasyo ng sultan. Mayroon ding mga paaralan, isang ospital at isang pamantasan ang Ab\xc3\xa9ch\xc3\xa9, at isa ito sa mga pangunahing kampamento ng Armee Nationale du Tchad ANT. May isang maliit na paliparan (IATA: AEH,\xc2\xa0ICAO: FTTC), Airport ID: AE, na pinapatakbo mula pagsikat hanggang paglubog ng araw (SR-SS) na may mga lipad patungong pambansang kabisera na N'Djamena.\n_START_SECTION_\nEkonomiya\n_START_PARAGRAPH_\nPinaliligiran ang Ab\xc3\xa9ch\xc3\xa9 ng sabana at isa itong mahalagang sentro ng pangangalaga ng mga baka. Isa sa mga industriya ng lungsod ang paggawa ng mga kumot na gawa sa buhok ng mga kamelyo.\n_START_SECTION_\nTransportasyon\n_START_PARAGRAPH_\nMayroon itong mga pangunahing daan na nag-uugnay nito sa N'Djamena gayundin sa Sarh, at sa kalapit na bansang Sudan. Pinaglilingkuran din ito ng Paliparan ng Ab\xc3\xa9ch\xc3\xa9.\n_START_SECTION_\nEdukasyon\n_START_PARAGRAPH_\nNasa lungsod ang paaralang Lycee Franco-Arabe."